Eurovision Song Contest 2003

Eurovision Song Contest 2003 var den 48. utgaven av Eurovision Song Contest, EBUs årlige sangkonkurranse for organisasjonens medlemmer. Konkurransen ble arrangert lørdag 24. mai 2003 i Skonto-hallen i Latvias hovedstad Riga. Arrangør var Latvijas Televīzija, og dette var andre året på rad at konkurransen ble arrangert i Baltikum, etter at Estland hadde arrangert finalen i 2002. Programledere var fjorårsvinner Marie N og Renārs Kaupers fra bandet Brainstorm, som deltok for Latvia i 2000. EBU hadde dette året satt deltakerantallet til 26 land, noe som var ny rekord. Nå måtte også alle land bruke telefonavstemning, dette for å unngå at land kunne bytte jurypoeng. 

Etter en svært jevn avstemning vant Tyrkia og Sertab Erener en knapp seier med «Everyway That I Can». Dette var Tyrkias første seier i konkurransen. Like bak fulgte Belgia og russiske t.A.T.u. Norge var tilbake etter fraværet i 2002 og endte på fjerdeplass med Jostein Hasselgård og balladen «I'm Not Afraid to Move On», mens Sverige ble nummer fem. Det norsk-svenske forholdet ble etter finalen gjenstand for stor pressedebatt da Norges kommentator, Jostein Pedersen, kommenterte at den svenske duoen Fame hadde like stor utstråling «som bokhyllen Ivar fra IKEA». 

Storbritannia endte for første gang helt på bunn uten poeng, mens vertslandet Latvia endte tredje sist. Dette var første gang siden 1995 at vertsnasjonen ikke endte i topp 10, og det var det verste resultatet til en vertsnasjon siden 1992.

Dette var siste året konkurransen ble avholdt på tradisjonelt vis, med kun én finalesending. Året etter innførte EBU semifinale i forkant av finalen, noe som gjorde at alle land som ønsket det, fikk delta hvert år. Kvalifiseringsordningen som hadde vært i bruk siden 1994, ble også også avviklet etter 2003.

 Bakgrunn 
venstre|miniatyr|Skonto-hallen i Riga.
Etter å ha vunnet med låten «I Wanna» i Tallinn året før, var Latvia for vertskap for første gang. Latvia debuterte så sent som i 2000, og landets seier kom allerede på tredje forsøk. For den latviske allmennkringkasteren LTV innebar arrangementet derfor et stor økonomisk løft, både budsjett- og investeringsmessig. Lenge så det ut til at kringkasteren ikke ville ha råd til å holde finalen, og så sent som mars 2003 truet EBU med å flytte showet til Sverige. Til slutt gikk den latviske regjeringen og byrådet i Riga inn med nok midler til at LTV kunne klare å arrangere finalen. 

Flere byer ble vurdert som arrangørbyer, men i august 2002 offentliggjorde LTV at finalen skulle holdes i Skonto-hallen i Riga med plass til rundt 6500 publikummere. Datoen ble satt til lørdag 24. mai. Også dette året hadde arrangørene laget et eget slagord for konkurransen: «Magical Rendez-vous» (norsk: magisk møte). 

 Nye regler 
EBU innførte dette året flere nye regler. For det første ble deltakerantallet satt til rekordhøye 26 land.  I tillegg vedtok unionen nye prinsipper for å kåre én vinner dersom flere land skulle dele førsteplassen. Nå var vinneren det landet som hadde fått poeng fra flest land. Tidligere hadde EBU telt antall toppoeng: Det landet som hadde flest tolvere, ble utropt til vinner. Var det likt på tolverne, talte man deretter antall 10-poengene og så videre nedover. Den regelen ble brukt én gang, i 1991 vant svenske Carola  hårfint foran Frankrike. Sverige vant fordi de hadde fått flere 10-poengere enn Frankrike. Regelen førte også til at Latvia kvalifiserte seg til finalen i 2002, mens Nederland, som fikk like mange poeng i 2001, ikke kvalifiserte seg. Latvia vant den finalen.

En tredje regelendring var kravet om at alle land heretter måtte bruke 100 prosent telefonavstemning. Årene i forveien hadde EBU åpnet for å bruke en 50/50-kombinasjon mellom telefonstemmer og jurystemmer, noe som hadde ført til anklager om at enkelte land byttet jurystemmer. Anklagene toppet seg etter 2002, og det var bakgrunnen for at EBU heretter satte krav om 100 prosent telefonstemmer. Bosnia-Hercegovina og Russland fikk imidlertid bruke jury, siden telenettet i disse landene nådde under 80 prosent av landets befolkning.

 Siste året med én sending 
Den største regelendringen var imidlertid innføringen av en semifinale fra og med 2004. Etter 1993 hadde antall deltakerland økt så kraftig at EBU måtte innføre ulike kvalifiseringsordinger for å holde deltakerantallet nede på 23–25. I 1994 og 1995 brukte en utslagsmetoden, der ble de dårligst plasserte landene ble ekskludert fra finalen året etter. I 1996 holdt EBU en hemmelig kvalifiseringrunde, og i perioden 1997–2001 ble landene vurdert ut fra hvordan de hadde gjort det i den forutgående femårsperioden: Landene som hadde lavest gjennomsnittlig poengsum, måtte stå over konkurransen ett år. Fra 2002 vendte EBU tilbake til utslagsmetoden, noe som innebar at de dårligst plasserte landene i 2001 ikke fikk delta i 2002. Det gjorde at Norge måtte stå over etter å ha kommet på sisteplass i 2001. 

Utslagsmetoden gjaldt også for 2003, og de fem dårligst plasserte landene i 2002 var dermed ikke kvalifisert: Danmark, Finland, Litauen, Nord-Makedonia og Sveits. Til gjengjeld var Irland, Island, Nederland, Norge, Polen og Portugal tilbake etter fraværet i 2002. I tillegg debuterte Ukraina i konkurransen.

EBU innså at ingen av kvalifiseringsmetodene var bærekraftige og vedtok derfor å innføre en semifinale fra og med 2004. Det innebar at de ti beste landene i 2003 samt de fire store landene (Frankrike, Spania, Storbritannia og Tyskland) var direktekvalifiserte til finalen i 2004. De tolv dårligste landene i 2003, samt landene som måtte stå over i 2003 og eventuelle nykommere, måtte gjennom en semifinale tre dager før finalen. De ti beste i semifinalen kvalifiserte seg til finalen, slik at til sammen 24 land deltok i finalen. I 2008 ble systemet endret til to semifinaler, og kun vinneren og de fem store landene er direktekvalifiserte til finalen det påfølgende året. Dette systemet er fortsatt i bruk.

 Sendingen 
Programmet startet med at programlederne Marie N og Renārs Kaupers kom på scenen og ønsket velkommen. Deretter hilste de på ulike personligheter via satellitt: Lys Assia, konkurransens første vinner i 1956 var med fra Nikosia i Kypros, mens Elton John var med direkte fra arrangementet Life Ball i Wien. I tillegg fikk seerne hilse på den amerikanske astronauten Ed Lu og den russiske kosmonauten Jurij Malentsjenko direkte fra Den internasjonale romstasjonen.

Deretter startet konkurransen. Etter en loddtrekning holdt i Riga 29. november 2002, fikk Island åpne, mens Slovenia avsluttet. Norge fikk startnummer 18. Alle 26 finalelåter ble utgitt på et eget samlealbum. For første gang var det plateselskapet EMI/CMC som ga ut albumet.
miniatyr|Russiske t.A.T.u. truet med å kle seg nakne på scenen.
Blant favorittene var den russiske superduoen t.A.T.u. som hadde hatt stor suksess med blant annet «All the Things She Said» og «Not Gonna Get Us». Dette året deltok de for Russland med den russiskspråklige «Ne ver, ne bojsja» (ikke tro, ikke frykt). Duoen hadde tidligere spilt på et lesbisk uttrykk og truet på forhånd med å kle seg nakne på scenen under Eurovision Song Contest. I tillegg hadde duoen langet ut mot konkurrentene sine under flere pressekonferanser, blant annet mot den tyske artisten Lou. De klaget også på produksjonen og lyssettingen og ble etter hvert svært upopulære blant presse og fans. Under finalen ble duoen møtt av voldsom buing fra publikum, det samme gjentok seg hver gang Russland fikk 12 poeng under avstemningen. Produsentene av showet var også parate til å bruke opptaket fra Russlands generalprøve om t.A.T.u. skulle finne på å kle seg nakne under direktesendingen. Duoen beholdt imidlertid klærne på under opptredenen sin.

Pausenummeret var en kortfilm som inneholdt en sekvens med ulike opptredener av den latviske folkloregruppen Iļģi, Renārs Kaupers' band Brainstorm, Marie N og pianisten Raimonds Pauls. Filmen var regissert av Anna Viduleja.

På forhånd hadde spillselskapet William Hill satt Russland og Spania som favoritter til å vinne. Irland, Slovenia, Estland, Norge og Island lå like bak. Vinnerkampen skulle imidlertid stå mellom to andre land: Belgia og Tyrkia. Og Østerrike som var tippet å komme sist, endte på en sjetteplass – landets beste plassering på 14 år.

Tyrkia, representert av superstjernen Sertab Erener, vant konkurransen bare to poeng foran Belgia og tre poeng foran Russland. Dette var første gang Tyrkia fremførte bidraget sitt fullt ut på engelsk. I ettertid reagerte Russland sterkt på at flere land der t.A.T.u. hadde hatt kommersiell suksess, ga få eller ingen poeng til Russland. Hverken Irland eller Storbritannia ga t.A.T.u. poeng, mens Sverige og Norge ga 2 poeng hver. Da det senere viste seg at Irland hadde måttet bruke reservejuryen sin på grunn av teknisk feil med landets telefonavstemning, mente Russland at dette hadde kostet dem seieren. Protestene fra Russland fikk EBU til å se nærmere på de irske poengene, men unionen fant ingen feil. Den irske kringkasteren RTÉ publiserte til slutt de forkastede irske telefonstemmene. De viste at Tyrkia fremdeles ville ha vunnet, men at Russland ville ha kommet på andreplass foran Belgia. De russiske protestene ble derfor ikke tatt til følge.

 Norges bidrag 
miniatyr|Kommentator Jostein Pedersen fikk mye oppmerksomhet etter finalen.
Norge var tilbake etter å ha måttet stå over i 2002. Norges representant var Jostein Hasselgård og låten «I'm Not Afraid to Move On», skrevet av Arve Furset. Hasselgård vant den norske finalen som ble holdt 1. mars i Oslo Spektrum. 

Etter finalen var det imidlertid pausenummeret som skapte mest oppmerksomhet. A cappella-gruppen Cheezy Keys skulle lage et nummer som skulle portrettere vertslandet Latvias kultur og musikk. I stedet dukket de opp på scenen med russiske kulturelementer som balalaikaer, kosakkuniformer og matrjosjkadukker. Blemmen vekket et voldsomt raseri og sinne i Latvia og skapte nærmest diplomatiske forviklinger mellom Norge og Latvia. Rasende latviere truet med å boikotte norske varer, og den latviske ambassaden sendte umiddelbart et protestbrev til NRK. NRK la seg flate og beklaget pauseinnslaget, og Norges ambassadør til Latvia beklaget personlig overfor Latvias president, Vaira Vīķe-Freiberga. Det latviske sinnet ga seg imidlertid raskt, og Norge fikk 7 poeng av latviske tv-seere under Eurovision-finalen i mai. På scenen i Riga var Norge det 18. bidraget ut på scenen, med Jostein Hasselgård sittende ved et svart flygel. Med på scenen var koristene Håvard Gryting, Åshild Stensrud, Lars Aass og Karin Kvalvaag. Jostein Pedersen kommenterte sendingen for både NRK1 og P1, mens Roald Øyen leste de norske stemmene via satellitt fra Oslo.  fulgte finalen på NRK1, en kraftig økning fra året før, da Norge ikke deltok.

 Kommentator-bråk 
Etter Eurovision Song Contest fikk Norges kommentator Jostein Pedersen mye oppmerksomhet. Under direktesendingen langet han ut mot svenskenes bidrag, «Give Me Your Love», fremført av duoen Fame. Pedersen kalte sangen for en «melkeblek ABBA-kopi» og kommenterte videre at Fame hadde «like mye utstråling som bokhyllen Ivar fra IKEA». Kommentarene skapte sinne i Sverige og førstesideoppslag i Norge. De svenske protestene førte til at EBU foretok en granskning av Pedersens kommentarer, uten at det ble noen konsekvenser i ettertid.
Les mer: Eurovision-båndene mellom Norge og Sverige.

 Avstemningen 
Hvert land holdt en telefonavstemning der de ti mest populære sangene fikk poeng i valørene 1–8, 10 og 12. Polen brukte imidlertid bare SMS-avstemning. Landene stemte i samme rekkefølge som de hadde deltatt i på scenen. Bosnia-Hercegovina og Russland fikk tillatelse til å bruke juryer, siden landenes telenettverk nådde under 80 prosent av befolkningen. Det kunne maksimalt stemmes tre ganger fra hver telefon. Hvert land hadde også en reservejury på åtte personer som skulle brukes dersom det skjedde en svikt i telefonavstemningen. Dette skjedde i Irland, der kringkasteren RTÉ ikke mottok telefonstemmene i tide. Derfor brukte Irland i stedet sin reservejury. Resverejuyen besto av åtte personer som skulle ha en balanse både i alder og kjønn. Fire av medlemmene skulle være lekfolk, mens fire skulle være profesjonelle musikkfolk. Sarah Yuen fra EBU var overdommer for avstemningen, og dette var første gang poengtavlen ble rangert etter poengsum underveis i avstemningen, og ikke etter startnummer. Dette gjorde det enklere for seerne å ha oversikt over stillingen til enhver tid.

Det ble en svært tett avstemning der Norge tok ledelsen i begynnelsen. Etter hvert tok Belgia ledelsen og fikk til slutt følge av Tyrkia og Russland. Mot slutten ledet Belgia klart, og resultatet så ut til å være avgjort. Men nest siste land, Sverige, ga ikke Belgia noen poeng, mens Tyrkia fikk åtte. Dermed var det Slovenia som siste land som avgjorde. De ga bare tre poeng til Belgia, mens Tyrkia fikk ti poeng. Dermed vant Tyrkia med bare to poengs margin. Russland ble nummer tre, bare tre poeng bak Tyrkia, men klarte aldri å nå helt opp i ledelsen. Dette var Tyrkias første seier i konkurransen. 2003 ble også et godt nordisk år: Norge ble nummer fire, Sverige ble nummer fem, mens Island havnet på en åttendeplass. Finland og Danmark deltok ikke dette året.

Storbritannia fikk sin verste plassering noensinne, da landet endte helt sist uten poeng. BBCs mangeårige kommentator, Terry Wogan, mente Storbritannia hadde blitt straffet for sin deltakelse i Irak-krigen. For seerne var det imidlertid tydelig at den britiske gruppen Jemini sang i et helt annet toneleie enn de skulle. Et av gruppemedlemmene sa at monitorene ikke fungere, og antydet sabotasje. Sisteplassen skapte uansett stor oppmerksomhet i Storbritannia, og britiske The Times ringte norsk Jahn Teigen for å få råd om hvordan nasjonen skulle takle sisteplassen. Teigen kom selv sist uten poeng i konkurransen i 1978.

 Deltakere 
Rekkefølge i fremføringen står i kolonne til venstre mens sluttresultat er angitt som plass i kolonne nest sist til høyre.
Startnr.LandArtistSangSpråkNorsk oversettelsePlassPoeng01Birgitta«Open Your Heart»EngelskÅpne hjertet ditt88102«Weil der Mensch zählt»TyskFordi mennesket teller610103«We've Got the World»EngelskVi har verden115304Sertab Erener«Everyway That I Can»EngelskPå alle måter jeg kan116705«To Dream Again»EngelskÅ drømme igjen25406«Ne brini»Kroatisk, engelskIkke bekymre deg162707«Deixa-me sonhar (só mais uma vez)»Engelsk, portugisiskLa meg drømme (bare én gang til)221308«Više nisam tvoja»Kroatisk, engelskJeg er ikke din lenger152909«Feeling Alive»EngelskFøler meg levende201510«Let's Get Happy»EngelskLa oss bli lykkelige115311t.A.T.u.«Ne ver, ne bojsia» (Не верь, не бойся)RussiskIkke tro, ikke frykt316412«Dime»SpanskFortell meg88113Lior Narkis«Milim la'ahava» (מילים לאהבה)Engelsk, hebraiskOrd for kjærlighet191714«One More Night»EngelskÉn natt til134515«Cry Baby»EngelskGråt, kjære26016«Hasta la Vista»EngelskPå gjensyn143017«Never Let You Go»EngelskLar deg aldri gå172518Jostein Hasselgård«I'm Not Afraid to Move On»EngelskJeg er ikke redd for å gå videre412319«Monts et merveilles»FranskFjell og undre181920«Keine Grenzen – Żadnych granic»Tysk, polsk, engelskIngen grenser – Ingen grenser79021«Hello From Mars»EngelskHallo fra Mars24522 «Sanomi»Kunstig språk–216523«Eighties Coming Back»EngelskÅttiårene kommer tilbake211424«Don't Break My Heart»EngelskIkke knus hjertet mitt107325Fame«Give Me Your Love»EngelskGi meg din kjærlighet510726«Nanana»Engelsk–237

 Poengtavle 
Tavlen er ordnet etter stemmerekkefølgen i finalen. Land i lilla brukte jury.
DeltakerlandPoenggivende landSumPlass7812651641211331748181065105428882842667101625574712161125311312412810810371272710102121081016713142571282716223613225636182915211215208143742452211053114810134121086101121027412712721216436212766125510541818513817195721021585451302684105330141412512251712212657437673676103125123482361918101012542864585443907552474107106363128105108312121088316521823142161712412106641481731053813213753105727647126107543723

 12 poeng 
Hvert land ga 12 poeng til sin favoritt. Under er en oversikt over alle 12-poengere som ble avgitt under avstemningen.
AntallMottakerland12 poeng fra5Estland, Kroatia, Latvia, Slovenia, Ukraina4Belgia, Bosnia-Hercegovina, Nederland, Østerrike3Frankrike, Polen, SpaniaIrland, Island, Sverige2Malta, NorgeIsrael, Portugal1TyrkiaHellasKyprosStorbritanniaTysklandRusslandRomania

 Kommentatorer og poengopplesere 

 Poengopplesere 
Hvert land hadde en talsperson som annonserte sitt lands poeng på engelsk eller fransk over satellitt. Under er talspersonene i samme rekkefølge som under avstemningen.

 Eva María Jónsdóttir
 Dodo Roscic
 Pamela Flood
 Meltem Ersan Yazgan
 Sharon Borg   
 Ana Vilenica
 Helena Ramos
 Davor Meštrović 
 Loukas Hamatsos
 Axel Bulthaupt
 Jana Tsjurikova
 Anne Igartiburu
 Michal Zo'aretz 
 Marlayne
 Lorraine Kelly
 Ljudmila Khariv
 Aléxis Kostálas
 Roald Øyen
 Sandrine François
 Maciej Orłoś
 Ģirts Līcis
 Corinne Boulangier
 Ines
 Leonard Miron
 Kattis Ahlström
 Peter Poles

 Kommentatorer og sendinger 
De fleste landene som overførte finalen, hadde kommentatorer som formidlet informasjon og hendelser direkte til seerne. Alfabetisk oversikt over kommentatorer og sendinger under Eurovision Song Contest 2003:
+Kommentatorer og sendinger i deltakerlandene Land Kringkaster Kanal Kommentator RTBFRTBF La UneJean-Pierre HautierRTBF La PremièrePatrick Duhamel og Sophie BremsVRTVRT TV1 og  VRT Radio 2Julien Put og Michel FolletBHRTBHTV 1Eesti TelevisioonETV Eesti RaadioRaadio 2Vello RandFrance TélévisionsFrance 3 og Radio FranceFrance BleuLaurent BoyerERTET1ERA 1Nikos TriboulidisRTÉRTÉ One og Phil CoulterRTÉ Radio 1Gerry RyanRÚVSjónvarpiðIBAKanal 1Ingen kommentatorReshet GimelDaniel Pe'erHRTHRT 2 HR2Draginja BalašRIKRIK 1Savvidis, Christos (OGAE Cyprus)RIK DefteroPavlos PavlouLTVLTV1PBSTVMNOSNederland 2Radio 3FMWessel van DiepenNRKNRK1Jostein PedersenNRK P1TVPTVP1RTPRTP1 TVRTVR1Pervyj kanalKanal 1 og VGTRKRusslands stemmeVadim DolgatsjovRTVSLOSLO1TVELa Primera BBCBBC OneTerry WoganBBC Radio 2Ken BruceSVTSVT1 SRSR P3Carolina Norén og Björn KjellmanTRTTRT 1TRT Radyo 3Canan KumbasarARDDas Erste DeutschlandfunkThomas MohrNTUFørste nasjonaleDmytro Kryzjanovskyj og  ORFORF 1Hitradio Ö3Martin Blumenau

+Kommentatorer og sendinger i ikke-deltakende landLandKringkasterKanalKommentatorTVSHRTSH 1UkjentRTVAATV og  ARMTVArmenia 1UkjentSBSSBS TVBTRCBelarus 1 og DRDR1Jørgen de Mylius YleYle TV2Maria Guzenina og Yle FSTUkjentYle Radio SuomiYLE Radio VegaGAY.tvGAY.tv og LRTLTV2MRTMTV 3 Puerto RicoMSNMSNIngen kommentatorRTSRTS2 SF DRSSF2TSRTSR 1 og RTSITSI 1 og Claudio Lazzarino USAIsraeli NetworkIsraeli NetworkUkjent

 Andre utmerkelser 
I tillegg til det offisielle vinnertrofeet, ble det delt ut flere priser og utmerkelser i forbindelse med konkurransen. Blant dem var den offisielle Marcel Bezençon Awards og den fan-baserte Barbara Dex Award. 

 Marcel Bezençon Awards 
Marcel Bezençon Awards ble først delt ut under Eurovision Song Contest 2002 og er en utmerkelse til de beste sangene i finalen. Prisen ble innstiftet av Christer Björkman og Richard Herrey. Utmerkelsen er oppkalt etter konkurransens skaper, Marcel Bezençon, og deles ut i tre kategorier: presseprisen, artistprisen og låtkskriverprisen. Prisene ble offentliggjort like før finalen.
KategoriLandSangArtistLåtskrivereArtistprisen«»Tjeerd van Zanen, Alan MichaelLåtskriverprisen«» Amaya Martínez, Jesús Maria PérezPresseprisen«Everyway That I Can»Sertab ErenerDemir Demirkan

 Barbara Dex Award 

Barbara Dex Award var en uoffisiell og humoristisk fan-pris som ble delt ut årlig frem til 2021 av det belgiske nettstedet songfestival.be. Utmerkelsen ble tildelt den verst kledde artisten, ut fra stemmene til fans og besøkende på siden. Prisen var oppkalt etter den belgiske artisten Barbara Dex, som i et egensydd plagg kom på sisteplass i 1993. Under er vinneren som ble stemt frem av fansen i 2003:
LandArtistSangt.A.T.u.«Ne ver, ne bojsia» (Не верь, не бойся)

 Se også 
 Junior Eurovision Song Contest 2003
 Referanser 

 Eksterne lenker 

 BBC ESC 2003 Website
 ESC Today

Kategori:Musikk i 2003
Kategori:2003 i Latvia
Kategori:Eurovision Song Contest